Gesztenyés-tejszínes képviselőfánk | NOSALTY
CímlapGesztenyés-tejszínes képviselőfánk
Ezzel a recepttel szeretném bebizonyítani a kételkedőknek, hogy igenis nagyon könnyű elkészíteni a képviselőfánkot, feltéve ha jól működik a sütőnk. A sütésre kell a legjobban odafigyelni, ha 15-20 perc után elkezd pirulni a fánkunk, ne vegyük ki, nyugodtan süssük még, nem fog megégni, viszont a belseje is szépen át fog sülni. Édesanyám most először próbálkozott a képviselőfánk elkészítésével az én unszolásomra, mert hogy szerintem az milyen egyszerű... Hát ő annyira vigyázott a fánkokra, hogy amint elkezdtek barnulni, kivette a sütőből, és ahogy hűltek a fánkok, össze is lapultak, mint a palacsinta. Kívülről úgy tűnt, mintha megsültek volna, viszont a belsejük még nyers volt. Tanulságos eset.:) Ez a recept egyébként úgy született, hogy a nagymamám felhívott egyik nap, hogy látott a tévében egy jó kis receptet és gyorsan elmondja nekem hogyan készült, mert ő úgyis elfelejti. Egy gesztenyés-pudingos-tejszínes krémet készítettek, ezt töltötték be a képviselőfánkok alján egy vékonyabb fejű nyomózsákkal. Ebből az információból alkottam meg a krémet, ami szerintem nagyon kis könnyű, finom krém lett, akár tortában is el tudnám képzelni... Először én is a fánkok alján nyomtam be a krémet, de így sokkal kevesebb fért beléjük, és maradt volna meg a krémből, úgyhogy inkább félbevágtam a fánkokat, és így töltöttem meg a gesztenyés krémmel.
​A krémhez
2 dl növényi habtejszín (vagy habtejszín)
1 csomag habfixáló (ha habtejszínt használunk)
finomliszt gesztenyemassza habfixáló margarin növényi habtejszín só tej tojás víz cukor vaníliás pudingpor
Egy edénybe rakjuk a vizet, a margarint, a sót, a cukrot, majd felforraljuk.
Ha forr, belerakjuk a lisztet, és addig keverjük, amíg a massza el nem válik az edény falától. Ekkor félretesszük hűlni.
Ha már langyos, robotgéppel egyesével belekeverjük az egész tojásokat.
A tésztából csillagcsöves nyomózsákkal diónyi halmokat nyomunk egy tepsibe, egymástól kissé távolabb, mert meg fognak nőni a fánkok.
180 Co-ra előmelegítjük a sütőt, majd 25 perc alatt aranysárgára sütjük a fánkokat.
A krémhez összekeverjük a pudingport, a cukrot, a tejet, és megfőzzük.
Ha kihűlt, robotgéppel belekeverjük a széttördelt gesztenyemasszát.
A tejszínt vagy Hulalát kemény habbá verjük (a tejszínhez habfixálót is teszünk), és óvatosan beleforgatjuk a gesztenyés krémbe.
A kihűlt fánkokat félbevágjuk, megtöltjük a gesztenyés-tejszínes krémmel, majd megszórjuk porcukorral.
hasonló kategóriák: édes kifli, rácsos süti, édes tekercsek, barackos gombóc, túrógombóc, piskótatekercs, krémes, ostyás süti, máglyarakás, csokis süti
képviselőfánk gesztenyekrémmel, gesztenyés képviselőfánk, pudingkrémes égetett tészta
Nosalty.hu	Tue, 2017-12-12 06:17
anyucika26 / noraa26	Wed, 2012-11-14 08:31
Nagyné Racsek Renáta / r.renata	Wed, 2012-11-14 19:04
Nagyon szívesen! Majd írj ám hogy hogyan sikerültek a fánkok! :)
anyucika26 / noraa26	Thu, 2012-11-15 08:14
Mindenképpen! Még annyit kérdeznék, mi a véleményed ha vasárnap szeretnénk enni, elkészíthetem már péntek este, vagy jobb ha inkább szombaton. Mennyire "ázik" el a tészta? Sajnos a boltinál sokszor előfordult már, azt nem szeretem. Azért is próbálkoznék meg én készíteni. :)Köszi
Nagyné Racsek Renáta / r.renata	Thu, 2012-11-15 20:21
Úgy gondolom, jobb ha szombaton készíted el... Én hűtőben tároltam, műanyag dobozban, de így is megpuhul másnapra a krémtől. Nem ázik el, de megpuhul. Ahhoz tudnám hasonlítani, mint amikor kekszet vagy babapiskótát rakunk krém közé, mindenképp megpuhul másnapra, mert valamilyen szinten beszívja a krémet. Ettől függetlenül nekünk nagyon ízlett ez az édesség, remélem neked is beválik majd! :)
anyucika26 / noraa26	Tue, 2012-11-13 15:09
Kedves Renáta! A tojások mennyisége kimaradt a receptből. Megtennéd hogy javítod? Köszönöm! Hétvégén elkészíteném!
Nagyné Racsek Renáta / r.renata	Tue, 2012-11-13 20:33
Húúú, bocsi!!! Máris javítom! Köszönöm a figyelmeztetést! :)